Nafarroako Parlamentuko Mahaiak, 2022ko ekainaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Jesús Valdemoros Erro andreak aurkeztutako galdera, Nafarroako enpresen eta zergadunen ahalmen ekonomikoa hobetze aldera aurreikusitako zerga aldaketei buruzkoa (10-22/POR-00235).

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko ekainaren 13an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen María Jesús Valdemoros Erro andreak honako galdera hau aurkezten du, Nafarroako Gobernuko lehendakariak Osoko Bilkuran ahoz erantzun dezan:

Egoera ekonomikoaren bilakabidea ikusirik, ba al duzu asmorik Nafarroako zergadunen eta enpresen ahalmen ekonomikoa hobetuko duten aldaketak egiteko zergetan?

Iruñean, 2022ko ekainaren 9an

Foru parlamentaria: María Jesús Valdemoros Erro